Sigrun Berg
Store norske leksikon,Kunst og estetikk,Kunsthåndverk,Tekstilkunst,Tekstilkunstnere
Sigrun Berg var en norsk vever og tekstildesigner. Hun arbeidet både med håndverkstekstiler i små opplag og som mønsterdesigner for tekstilindustrien.
Hun ble utdannet ved Statens håndverks- og kunstindustriskole og Statens Kunstakademi. Fra 1947 drev hun egen vevstue i Oslo. De fleste prøver og modeller ble utført på vevstuen og så sendt til veversker på rundt omkring i landet. Når de var ferdig med tingene ble de sendt tilbake til Bergs vevstue. På så måte bidro hun til å ivareta kunsthåndverk som binæring på bygdene. Hun var designer ved De Forenede Ullvarefabrikker i 1957–1965, og jobbet også for Røros Tweed og Solberg Spinderi. Der arbeidet hun for å høyne kvaliteten av norske fabrikktekstiler.Sigrun Berg utførte blant annet ti store fargerike ryer til Bodø domkirke, deltok i den tekstile utsmykningen av Håkonshallen og utførte arbeider blant annet til Asker rådhus, Alstadhaug kirke og sceneteppe til Sandefjord rådhus.Sigrun Berg er representert ved Nasjonalmuseet og Nordenfjeldske Kunstindustrimuseum. Hun fikk Jacob-prisen i 1963. Utstillinger  Galleri Per, 1954 Formes Scandinaves, 1958 Triennalen i Milano, 1954 Norsk Brukskunst, 1951 Les mer i Store norske leksikon Sigrun Berg i Norsk biografisk leksikon  Sigrun Berg i Norsk kunstnerleksikon Litteratur Mannila, Lena (2005). God form i Norge : Jacob-prisens vinnere 2005-1957, Norsk Form Christiansen, Solveig Lønne (1964). Tekstil 64 : Brukskunsts Høstmønstring, Foreningen Brukskunst i Oslo